Tobelteløper

se inndeling

Tobelteløper (Smutsornis africanus) er en art i brakksvalefamilien (Glareolidae), og som sådan inngår den som eneste art i slekten Smutsornis. Familien tilhører gruppen av måkefugler (Lari), som inngår i ordenen vade-, måse- og alkefugler (Charadriiformes). Arten, som består som åtte taxa, er endemisk for Afrika og regnes som mest basal i denne familien, som ellers også består av såkalte løpere og brakksvaler.

Beskrivelse 
Tobelteløper måler cirka 20–24 cm og veier typisk 69–104 g. Fjærdrakten er mattbrun, mørkere på oversiden og lysere på buksiden, med er karakteristisk fjærmønster på issen og ryggsiden og to karakteristiske sorte ringer rund øvre del av brystet (mot halsen). Øynene er store og sorte, nebbet nærmest sort og karakteristisk nedoverkrummet, og de undere ekstremitetene lange og tilpasset hurtige forflytninger på bakken.

Atferd 
Arten blir hovedsakelig regnet som en standfugl og tilbringer det meste av tiden på bakken, der den stort sett er natt- og skumringsaktiv. Den er meget hurtig til bens. Den eter insekter, spesielt termitter (av arten Hodotermes mossambicus). Føden fanges gjennom at fuglen løper hurtig etter byttet og snapper det med nebbet. Den graver aldri etter bytter. I Sør-Afrika har arten blitt observert sammen med ørehund (Otocyon megalotis).

Taksonomi 
S. africanus (tobelteløper) og Rhinoptilus cinctus (fagerløper) har noen ganger blitt samlet i slekten Hemerodromus.

Inndeling 
Inndelingen følger HBW Alive og er i henhold til Maclean & Kirwan (2018). Norske navn følger Norsk navnekomité for fugl og er i henhold til Syvertsen et al. (2008, 2017)

 Charadriiformes, vade-, måse- og alkefugler
 Lari, måkefugler, 5 familier, 5 underfamilier, 40 slekter, 155 arter
 Dromadidae, krabbeeterfamilien, 1 slekt, 1 art
 Glareolidae, brakksvalefamilien, 5 slekter, 17 arter
 Smutsornis (monotypisk)
 S. africanus, tobelteløper
 S. a. raffertyi, Øst-Etiopia
 S. a. hartingi, Sørøst-Etiopia (Ogaden) og Somalia
 S. a. gracilis, fra Sør-Kenya til det sentrale Tanzania(a)
 S. a. bisignatus, Sørvest-Angola
 S. a. erlangeri, Nordvest-Namibia (Etosha)
 S. a. traylori, Nordøst-Botswana (området rundt Makgadikgadisjøen) og Vest-Zimbabwe
 S. a. africanus (nominatformen), det østre, sentrale og sørlige Namibia, det vestre og sørlige Botswana, og det nordvestre Sør-Afrika (nord i Northern Cape)
 S. a. granti, det sørlige, sentrale og østlige Sør-Afrika
 Rhinoptilus
 R. cinctus, fagerløper
 R. chalcopterus, storløper
 R. bitorquatus, ruststrupeløper
 Cursorius
 C. cursor, ørkenløper
 C. somalensis, somaliløper
 C. rufus, hvitvingeløper
 C. temminckii, savanneløper
 C. coromandelicus, indialøper
 Stiltia (monotypisk)
 S. isabella, isabellabrakksvale
 Glareola
 G. pratincola, brakksvale
 G. maldivarum, orientbrakksvale
 G. nordmanni, steppebrakksvale
 G. ocularis, madagaskarbrakksvale
 G. nuchalis, steinbrakksvale
 G. cinerea, gråbrakksvale
 G. lactea, melkebrakksvale
 Stercorariidae, jofamilien, 1 slekt, 7 arter
 Alcidae, alkefamilien, 11 slekter, 25 arter
 Laridae, måkefamilien, 5 underfamilier, 25 slekter, 105 arter

Noter 
(a)Fugler fra Tanzania har av og til blir skilt ut fra S. a. gracilis som rasen S. a. illustris, men dette støttes ikke av HBW Alive.

Det har også blitt beskrevet en underart under betegnelsen S. a. sharpei, men denne er synonym med nominatformen.

Referanser

Eksterne lenker 
 

Måkefugler